|  |  |  |
| --- | --- | --- |
| **Bod Zmluvy upravujúci zmluvnú pokutu:** | **Povinnosti zabezpečené príslušnou zmluvnou pokutou:** | **Výška zmluvnej pokuty:** |
| 4.6 | Zmena Cestovného poriadku bez predchádzajúceho výslovného pokynu alebo výslovného súhlasu Objednávateľa. | 10.000,- EUR za každé jednotlivé porušenie. |
| 4.7 | Porušenie povinnosti požiadať o zmenu licencie / vydanie novej licencie v prípade zmeny Cestovného poriadku a nenapravenie tohto porušenia ani v nápravnej lehote. | 2.000,- EUR za každé jednotlivé porušenie (a to aj opakovane za každú výzvu). |
| 4.8 | Pozastavenie prevádzkovania dopravy na viac ako 24 hodín. | 50.000,- EUR za každý deň trvania pozastavenia |
| 4.9 | Nezačatie prevádzkovania Služieb v rozsahu viac ako 5% zo spojov v zmysle schválených Cestovných poriadkov v deň Začatia prevádzky . | 2% zo súčinu Ceny dopravného výkonu na 1 km pre rok 2021 uvedenej v bode 5.3 Zmluvy a predpokladaného rozsahu dopravného výkonu v km za celé trvanie tejto Zmluvy (10 rokov) uvedeného v bode 5.1 Zmluvy, a ďalej vo výške podľa 20.000,- EUR za každý aj začatý deň omeškania bez ohľadu na rozsah, v ktorom Dopravca neuskutočnil plánované Spoje v zmysle schválených Cestovných poriadkov, plus 4.000,- EUR za každé aj začaté jedno % nevykonaných plánovaných Spojov v zmysle schválených Cestovných poriadkov za každý aj začatý deň takéhoto neuskutočnenia. |
| 4.9 | Začatie prevádzky, avšak nespĺňanie ktorejkoľvek povinnosti podľa Zmluvy osobitne nesankcionovanej inou zmluvnou pokutou. | 1.000,- EUR za každú nedodržanú povinnosť podľa tejto Zmluvy a za každý deň trvania porušenia tejto povinnosti (t.j. opakovane a kumulovane) na prvú písomnú výzvu Objednávateľa. |
| 7.2 | Nespĺňanie Technických a prevádzkových štandardov tvoriacich Prílohu č. 2 Zmluvy za každý deň trvania porušenia a porušenie každej jednotlivej povinnosti plynúcej z Prílohy č. 2 u každého jednotlivého Vozidla. | 500,- EUR za každý prípad a deň trvania porušenia (pozn. napr. ak každé z 50 Vozidiel nespĺňa po dve povinnosti, tak sa pokuta 500,- EUR násobí x 100 za každý deň takéhoto porušenia) . |
| 7.3 | Prevádzkovanie Vozidla, o ktorom nebol Objednávateľ informovaný v súlade s bodom | 1.000,- EUR za každý prípad a deň trvania porušenia. |
| 8.4 | Porušenie povinnosti predkladať Dopravcovi formuláre, resp. údaje v zmysle a v rozsahu podľa bodu 8.4. najneskôr do 15.2 nasledujúceho kalendárneho roka. | 1.000,- EUR, plus 10,- EUR za každý aj začatý deň omeškania. |
| 8.4 | Porušenie povinnosti predkladať Dopravcovi formuláre, resp. údaje v zmysle a v rozsahu podľa bodu 8.4. na požiadanie Objednávateľa (najčastejšie raz do mesiaca do 10. pracovných dní od vyžiadania). | 1.000,- EUR, plus 10,- EUR za každý aj začatý deň omeškania. |
| 13.2 | Porušenie povinnosti poskytnúť Služby riadne s následkom meškania, predčasného odchodu alebo vynechania spoja. | 1. Vo výške 20,- EUR v prípade oneskorenia Spoja o viac než 10 minút a menej než 30 minút (vynímajúc); 2. vo výške 40,- EUR v prípade oneskorenia Spoja v rozmedzí od 30 minút (vrátane) do 60 minút (vynímajúc) 3. vo výške 40,- EUR v prípade, ak Spoj odíde zo Zastávky o 60 a viac sekúnd skôr; a 4. vo výške 200,- EUR v prípade oneskorenia Spoja o viac než 60 minút (vrátane) alebo jeho neuskutočnenia. Neuskutočnenie Spoja sa rozumie taktiež nejdenie po trase Linky (na trase dopravnej cesty určenej východiskovou a cieľovou Zastávkou a ostatnými Zastávkami) z dôvodu na strane Dopravcu. |
| 13.4 | Porušenie povinnosti mať všetky potrebné povolenia na vykonávanie Prímestskej dopravy, resp. porušenie povinnosti tieto získať v súlade so Zmluvou | 500,- EUR za každý prípad porušenia. |
| 13.5 | Porušenie povinnosti umožniť Objednávateľovi vykonať kontrolu v súlade s bodom 8.3, resp. za podmienok podľa daného bodu; Porušenie povinnosti viesť riadne účtovníctvo a umožniť Objednávateľovi nahliadnutie do účtovníctva vrátane zaslania elektronických dokumentov. | 1.000,- EUR za každý prípad porušenia, aj opakovane a kumulovane. |
| 13.6 | Porušenie povinnosti udržiavať vyhlásenia úplné, pravdivé a správne, ako aj neúplnosť, nepravdivosť a nesprávnosť týchto vyhlásení ako taká. | 10.000,- EUR za každý prípad porušenia |
| 13.7 | Celý článok IX. (ktorákoľvek povinnosť tam uvedená) – vybrané povinnosti vo vzťahu k plneniu Zmluvy prostredníctvom subdodávateľov. | 10.000,- EUR za každý prípad porušenia, s výnimkou porušenia povinnosti podľa bodu 9.3 (oznámenie zmeny údajov o subdodávateľovi), kedy je zmluvná pokuta 5.000,- EUR za každý prípad porušenia |
| 13.8 | porušenie ktorejkoľvek povinnosti tam uvedenej (pozn. ide najmä o povinnosti v súvislosti s vznikom, začlenením sa, prevádzkou a rozvojom IDS), pokiaľ takéto porušenie nie je sankcionované inou zmluvnou pokutou. | 1.000,- EUR za každý prípad porušenia, a to aj opakovane, a následne zmluvnú pokutu vo výške 1.000,- EUR za každý ďalší aj začatý deň, počas ktorého porušenie povinnosti trvá (pre vylúčenie pochybností, 1000,- EUR za každé z týchto porušení). |